經名: 一七三○

經名: 金剛三昧經論卷中

頁數: 九八一

上              欄

錢者. 喩諸妄識. 五縛煩惱執著分別. 覆自淨

心不知有故. 遊行十方者. 遍計五相及五事

故. 經五十年者. 受五陰生五十惡故. 貧者少

有世間善故. 窮者都無出世財故. 困者或墮

三途受劇苦故. 苦者或生人天受輕苦故. 專

事心索者. 心世間樂作福業故. 而以養身者.

受人天樂而受用故. 而不充足者. 受世間樂

彌增渴愛盛必有衰無義利故. 第二喩中其

父見子者. 佛歸心源同體大悲. 爲諸衆生作

慈父故. 有如是事者. 有如初喩所說事故. 而

謂子言者. 爲衆生說大乘敎故. 汝執金剛何

不取用者. 示有淨心應信解故. 隨意所須皆

得充足者. 若用淨心本覺勝利法身慧命得

圓滿故. 第三喩中其子醒已者. 聞大乘敎而

生信解. 位在地前故. 而得金錢者. 得入初地

正通達位. 證見佛性本覺利故. 心大歡喜者.

後得智中念當現得生極喜故. 而謂得錢者.

出觀失念有漏心中故起法執. 謂有得故. 第

四喩中所得金錢是汝本物者. 示其所證本

覺之利本來屬汝非始有故. 汝非有得云何

可喜者. 旣本屬汝非今始得. 不宜於得生著

心故. 汝勿欣□者. 遮其分別. 謂有所得於中

生著而欣□故

經曰善男子唵摩羅者亦復如是本無出相今

則非入昔迷故非無今覺故非入  論曰是第

三合. 於中有二. 總合別合. 總合中言唵摩羅

者. 此云無垢. 本覺本淨性無改轉似彼金錢

性無改故. 又金有四義喩. 本覺中常樂我淨

通合四喩中金錢也. 別合中有四句. 本無出

中              欄

相者. 合初喩中手執金錢故. 今卽非入者. 合

第三喩而得金錢. 昔迷故非無者. 合第二喩.

汝執金錢何不取用. 是昔迷故不用. 而手執

故非無也. 今覺故非入者. 合第四喩. 是汝本

物汝非有得. 今覺本物不出自心. 旣本不出

何得有入. 非有入故非有得也

經曰無住菩薩言彼父知其子迷云何經五十

年十方遊歷貧窮困苦方始告言佛言經五十

年一念心動十方遊歷遠行遍計  論曰此下

重遣疑情. 三番問答次第遣疑. 此初番者. 問

依喩疑. 答就法遣. 答意而言經五十年. 喩於

一念心動. 十方遊歷. 喩於遠行遍計. 斯則一

念之頃遍計諸法. 卽於此念其父告言. 告言

之時卽得醒悟. 念究竟時得無所得. 如覺金

錢而無所得. 所以父告非爲經久. 但爲顯一

念具五十惡故. 喩中說經五十年耳. 答意如

是. 是義云何. 謂由無明力而起四相. 四相無

明和合力故. 能動一心生住異滅. 一心旣動

帶此四相. 是故說名一念心動. 如起信論云.

自性淸淨心因無明風動. 乃至廣說. 於中委

悉. 如彼記說

經曰無住菩薩言云何一念心動佛言一念心

動五陰具生五陰生中具五十惡  論曰是第

二番遣第二疑. 顯所治惡. 欲明一念四相攝

諸生死故具五陰有五十惡. 云何五陰具五

十惡. 謂識陰有八. 卽是八識. 受想二陰隨識

各八. 行陰有九. 八是相應. 一不相應. 色陰十

七合爲五十. 言十七者. 能造四大. 所造十三.

謂五根五塵法處所攝有三種色. 如顯揚說.

下              欄

謂律儀色不律儀色及定自在所生色故. 且

就一門立爲五十. 如是五十是眞實惡. 皆是

流轉違涅槃故. 對彼涅槃眞實善故

經曰無住菩薩言遠行遍計遊歷十方一念心

生具五十惡云何令彼衆生無生一念佛言令

彼衆生安坐心神住金剛地靜成無起心常安

泰卽無一念  論曰是第三番遣第三疑明能

治道. 令彼衆生者. 十信已前一切衆生故. 安

坐心神者. 十住已去安心三空決定不退名

安坐故. 住金剛地者. 初地已上證得法身. 離

諸滅壞如金剛故. 靜念無起者. 等覺位中覺

其動念本來寂靜令不起故. 心常安泰者. 至

妙覺位得見心源無起無滅. 本無動念. 無始

無終. 無起滅故常. 無動念故安. 無始終故無

不泰然. 如是修行得究竟覺. 卽無生死一念

四相. 以之故言卽無一念. 爲顯是義故. 起信

論說言. 初發意菩薩等覺於念異念無異相.

以捨[&FFFF]#分別執著相故名相似覺. 如法身菩

薩等. 覺於念住念無住相. 以離分別[&FFFF]#念相

故名隨分覺. 如菩薩地盡滿足方便一念相

應. 覺心初起心無初相. 以遠離微細念故. 得

見心性. 心卽常住名究竟覺. 案云. 此中得見

心性心卽常住. 卽釋此經心常安泰之句. 餘

句1准釋如前應知. 上來大分演本覺竟

經曰無住菩薩言不可思議覺念不生其心安

泰卽本覺利利無有動常在不無無有不無不

無不覺覺知無覺本利本覺覺者淸淨無染不

變不易決定性故不可思議佛言如是  論曰

此是第三領解第四述成. 不可思議者. 總領

經名: 一七三○

經名: 金剛三昧經論卷中

頁數: 九八二

上              欄

歎深. 下別領解. 於中有二. 先領言句. 後領義

理. 言覺念不生其心安泰者領前靜念無起

心常安泰之句. 此是始覺之究竟處. 下領義

理云. 卽本覺利者. 領無始覺異本覺義. 如論

說云. 若得無念者. 卽知心相生住異滅以無

念等故而實無有始覺之異. 以四相俱時而

有皆無自立本來平等同一覺故. 案云. 實無

始覺之異者. 是釋經中卽本覺利之句. 四相

俱時而有皆無自立本來平等者. 是釋經中

利無有動. 如是始覺覺知無異故. 以能得常

在不無. 言常在者. 直謂不無. 然此中言常而

無當有. 故言無有不無. 旣無當於有始覺故.

雖不無覺而不有覺. 故言不無不覺. 覺知如

是無覺道理. 卽知始覺不異本覺故. 覺知無

覺本利本覺. 如是究竟覺知之者. 遠離無明

所覆故淸淨無染. 淸淨者. 本來淨故. 無染者.

今離染故. 永無生住異滅故不變不易. 不易

者. 無生住故. 不變者. 無異滅故若如是者. 卽

同眞際等於法性. 故言決定性故. 旣同平等

離言絶慮. 故言不可思議. 前已言不思議. 今

重言不思議者. 亦不可思議於不可思議故.

佛言如是者. 第四述成文. 如前所領解. 不

違道理故

經曰無住菩薩聞是語已得未曾有而說偈言

尊者大覺尊說生無念法無念無生心心常生

不滅一覺本覺利利諸本覺者如彼得金錢所

得卽非得  論曰此是第二以偈[&FFFF]#頌. 頌中

有三. 初之二句總[&FFFF]#能說. 次有四句頌前法

說. 後有二句頌彼喩說. 初言說生無念法者.

中              欄

說諸衆生成無念法究竟覺故. 無念無生心

者. 無生死念成無生心故. 言心常生不滅者.

略頌演文. 彼言心常安泰乃至常在不無故.

生之言在. 滅之言無故一覺本覺利利諸本

覺者者. 彼諸衆生無無本覺. 是故說言諸本

覺者. 下之二句頌前四喩. 總頌可知

經曰爾時大衆聞說是語皆得本覺利般若波

羅蜜  論曰此是第三聞法得利. 隨所說義

隨得利故得本覺利. 始覺般若平等無異. 如

前說故

入實際1品  論曰言實際者. 離虛之稱. 究竟

之義離幻究竟故名實際. 依敎修理. 理入行

入. 故名爲入. 然實際以無際爲際. 二入是無

入之入故名入實際品

經曰於是如來作如是言諸菩薩等本利深入

可度衆生論曰別明觀行六分之中第三依

本利物分竟. 此下第四從虛入實. 又前品明

心生滅門. 今此品顯心眞如門. 就文有四. 一

者略標大意. 二者廣顯道理. 三者身子領解.

四者時衆得益. 初中有二. 先開令入方便. 後

示所入實際. 開方便中總標別開. 此文總標

令入大意

經曰若後非時應如說法時利不俱順不順說

非同非異相應如說引諸情智流入薩般若海

無令可衆□彼虛風悉令彼庶一味神孔  論

曰此是第二別開方便. 於中卽開四種方便.

一者知時方便. 二者識機方便. 三者引入方

便. 四者出離方便. 知時方便者. 如經若後非

時應如說法時利不俱故. 後有三義. 佛滅度

下              欄

後故. 正法滅後故. 五重五百中後五百歲故.

言非時者. 非純熟時故. 非易悟時故. 異見盛

興相非時故. 若於如是非時直應眞如說法

不當彼時無所利益. 時利不□故言不俱. 是

爲知時方便. 識機方便者. 如經順不順說非

同非異相應如說故. 順不順說者. 若直順彼

心說則不動邪執. 設唯不順說者則不起正

信. 爲欲令彼得正信心除本邪執故. 須或順

或不順說. 又復直順理說不起正信. 乖彼意

故. 不順理說. 豈生正解. 違道理故. 爲得信解

故順不順說也. 若諸異見諍論興時. 若同有

見而說則異空見. 若同空執而說則異有執.

所同所異彌興其諍. 又復兩同彼二則自內

相諍. 若異彼二則與二相諍. 是故非同非異

而說. 非同者. 如言而取皆不許故. 非異者. 得

意而言無不許故. 由非異故不違彼情. 由

非同故不違道理. 於情於理相望不違故言

相應如說. 如者而也. 引入方便者. 如經引諸

情智流入薩般若海故. 諸情者. 大小情欲差

別故. 諸智者. 空有知見差別故. 引接此輩皆

順道流. 令入一覺一切智海. 無上菩提深廣

義故. 如百川流同入大海. 大海深廣同一味

故如是名爲引入方便. 出離方便者. 如經無

令可衆□彼虛風悉令彼庶一味神孔故. □者

勘也. 是取納義言虛風者. 謂遊空風. 能起諸

浪. 喩諸境界動諸識浪. 可度衆生□境界風

故. 從前來諸識浪轉. 今無令□識浪靜息也.

庶者庶幾. 是希望義. 言神孔者. 謂神仙窟. 遠

離城邑無事閑靜長生之處. 喩大涅槃不死

經名: 一七三○

經名: 金剛三昧經論卷中

頁數: 九八三

上              欄

之宅. 圓寂平等故名一味. 令彼衆生希大

涅槃. 止諸識浪出離流轉. 如是名爲出離方

便

經曰世間非世住非住處五空出入無有取捨

何以故諸法空相法性非無非無不無不無不

有無決定性不住有無非彼有無凡聖之智

而能測隱諸菩薩等若知是利卽得菩提  論

曰是示所入道理. 於中有四. 一者略明. 二者

重釋. 三者偏執不當. 四者達者勝利. 初中言

世間非世者. 世間五法無所有故. 住非住處

者. 常住涅槃無所得故. 修觀行者達五空時.

出有入空故言出入. 入空之時不取空性. 雖

不取空而不捨空. 以之故言無有取捨. 旣入

五空. 何故不取. 若無取者如何不捨. 爲答是

問故. 第二釋諸法空相法性非無. 故說入空.

非無不無不無不有. 故無取捨. 言非無者. 謂

法性理. 不同[&FFFF]#角故. 言不無者. 謂觀行者而

不遣故. 不遣之者非無理故. 言不有者. 謂觀

行者亦不存故. 不存之者非有理故. 法性如

是非定有無. 是故達者不住二邊. 故言無決

定性. 不住有無. 由是道理故無取捨. 第三中

言非彼有無凡聖之智者. 凡夫存有而背於

空. 二乘背有而趣空寂. 如是不離有無之智

而能測量安隱法性者. 無有是處故言非也.

第四中言諸菩薩者. 地前菩薩若知法性不

有不無者. 初發心時便成正覺. 1故切言卽

得菩提. 謂卽發心知法性時. 是時卽得無上

菩提. 是義出華嚴經發心功德品也. 上來諸

文每言決定性故. 何故此中乃言無決定性

中              欄

是不相違. 所以然者. 無決定義無改定故

經曰爾時衆中有一菩薩名曰大力卽從座起

前白佛言尊者如如所說五空出入無有取捨

云何五空而不取捨  論曰此下第二廣顯道

理. 於中卽以四門分別. 一顯實際義. 二明趣

入義. 三開入之階位. 四示入之方便. 初中亦

四. 一2名五空. 二明三空. 三明空是眞. 四明

眞是如. 初中有二. 先問後答. 問者名大力者.

此人得入實際法門. 遍周法界. 無所不爲得

大自在. 故名大力. 故於是門開發顯揚. 言如

如者. 佛所說言契當如理故. 前如是當義. 後

如是道理. 先領後問. 問3其二義. 一問五空

法門. 二問無取捨義

經曰佛言菩薩五空者三有是空六道影是空

法相是空名相是空心識義是空菩薩如是等

空空不住空空無空相無相之法有何取捨入

無取地卽入三空  論曰如其次第答前二

問. 五空卽顯三種眞如. 何等爲三. 一流轉眞

如. 二實相眞如. 三唯識眞如. 是義具如顯揚

論說. 此中前二空卽前二眞如. 後三空是第

三眞如. 是義云何. 初三有是空者. 由三有愛

流轉三界. 三界流轉無前後性. 刹那無住空

無所得. 卽是流轉眞如門也. 第二六道影是

空者. 由善惡業各二品故. 六道果報似本現

影. 影無離本空無所得. 卽是實相眞如門也.

後三唯識眞如門者. 前二是遣所取義名. 名

義互客不成實故. 後一是遣能取心識. 能所

相待不獨立故. 唯識道理最難可入. 故開三

空遣其能所. 能所空故得無分別. 菩薩已下

下              欄

答第二問. 如是等空者總擧五空辨其理智.

空不住空者. 空智無住與理平等故. 空無空

相者. 空理無相與智平等故. 理智平等無能

所相. 何容取捨於其間哉. 所以入中卽入三

空. 無取地者. 謂十地也

經曰大力菩薩言云何三空佛言三空者空相

亦空空空亦空所空亦空如是等空不住三相

不無眞實文言道斷不可思議  論曰此一問

答是明二空. 空相亦空者. 空相卽是遣俗顯

眞. 平等之相亦空. 卽是融眞爲俗. 空空之義

如銷眞金作莊嚴具. 如涅槃經言. 是有是無

是名空空. 是是非是是名空空. 是明俗諦有

無是非差別之相是空空義. 空於平等空顯

俗差別故. 故此差別名爲空空. 空空亦空者.

空空卽是俗諦差別. 亦空還是融俗爲眞也.

如銷嚴具還爲金□. 第三中言所空亦空者.

謂初空中空所顯俗. 第二空中空所顯眞. 此

二無二故言亦空. 是融一諦顯一法界. 一法

界者. 所謂一心. 然初空門內所遣俗者是所

執相. 第二空中所融俗者是依他相. 俗有二

種相故所遣所融非一也. 又初門內遣俗所

顯之眞. 第二空中融俗所顯之眞. 此二門眞

唯一無二. 眞唯一種圓成實性. 所以遣融所

顯唯一. 第三空者非眞非俗非二非一. 又此

三空. 初空顯俗諦中道. 次空顯眞諦中道. 第

三空顯非眞非俗無邊無中之中道義. 言如是

等空者. 總擧三空. 不住俗相. 不住眞相. 亦不

住於無二之相. 故言不住三相. 如是不住究

竟顯實故言不無眞實. 雖不無實而非有實.

經名: 一七三○

經名: 金剛三昧經論卷中

頁數: 九八四

上              欄

由如是故文言道斷. 道斷之言亦不可寄故

亦說言不可思議

經曰大力菩薩言不無眞實是相應有  論曰

此下第三明空不無眞而不有眞義. 先問後

答. 問意而言. 凡言有無必也相對. 不有必無.

不無卽有. 若言不無眞實之理則應是有眞

實之理. 凡諸學者每作是計. 爲遣彼執故作

是問

經曰佛言無不住無不無不有不有之法不卽

住無不無之相不卽住有非以有無而詮得理

菩薩無名義相不可思議何以故無名之名不

無於名無義之義不無於義  論曰答中有

二. 一者正答. 二者歎深. 初中言無不住無者.

先言不無眞實句中謂無之名不住無義. 是

故不無之名亦不當於有義. 以之故言不無

不有. 是明無名之名不當有義之義不有之

法不卽住無者. 雖融俗爲眞而不守眞無之

法故. 不無之相不卽住有者. 雖融眞爲俗而

不守俗有之相故. 以眞俗不住有無故. 不無

眞實無二之理. 眞俗不無二諦故. 不有眞實

無二之理. 故言非以有無而詮得理. 是明

無義之義不稱有名之名. 菩薩已下第二歎

深. 於中有二. 直歎釋歎. 無名之名不無於名

者. 佛所說名不當有義之義故爲無名之名.

而當無義之義故言不無於名也. 無義之義

不無於義者. 佛所體義不稱有名之名故爲

無義之義. 而稱無名之名故言不無於義也.

如是不有名義而亦不無名義. 由是道理不

可思議也

中              欄

經曰大力菩薩言如是名義眞實如相如來如

相如不住如如無如相相無如故非不如來衆

生心相相亦如來衆生之心應無別境  論曰

此下第四明眞不有如而無不如義. 於中有

二. 先問後答. 問中亦二. 先立道理. 後問所

疑. 言如是名義者. 如前所說不可思議之名

義相. 名義相稱無倒無變故名眞實. 如是名

義遠離能所一味平等故名如相. 如是名義

平等如相諸佛如來所體故言如來如相. 如

不住如者. 是明無名之如名當於無如之如

義. 如無如相相無如故者. 無如相之如相稱

於無名之如名. 如是稱當能所平等故. 若名

若義非不如來也. 相無如者. 如相無如. 如相

正是無相爲相. 當知如無如相是明不有如

之無相. 相無如者. 是明不有無相之如. 如之

體相雖是不有而亦不無如之體相. 如是無

如相之如相方稱無名之如名也. 衆生心相

相亦如來者. 謂諸衆生分別心相相卽非相

無不平等. 是故彼相亦是如來. 上來正立平

等道理. 次言衆生之心應無別境者. 是問所

疑. 衆崇心相旣是如來. 則衆生心應無別境.

無別境者. 卽無分別. 無分別故應無染汚. 無

染汚故卽無三界. 有作是疑故作是問

經曰佛言如是衆生之心實無別境何以故心

本淨故理無穢故以染塵故名爲三界三界之

心名爲別境是境虛妄從心化生心若無妄卽

無別境  論曰是答所疑. 先與後奪. 與者就

自性淨. 本無染故. 奪者約隨他染. 有別境故.

自性淨者. 如寶性論引經說言. 善心念念滅

下              欄

不住非煩惱所染. 不善心念念滅不住非煩

惱所染. 煩惱不觸心心不觸煩惱. 云何不觸

法而能得染心. 乃至廣說故. 卽是染而不染

門也. 隨他染者. 夫人經言. 自性淸淨心難可

了知. 彼心爲煩惱所染亦難可了知. 卽是不

染而染門也. 心本淨故理無穢故者. 自性淨

心本覺之理非諸塵穢之所入故. 以染塵下

奪其所問. 於中先顯不覺染塵. 後對不覺略

示始覺. 不覺中言以染塵故名爲三界者. 住

地煩惱略有三種. 謂欲愛住地. 色愛住地. 有

愛住地. 以此住地起三界愛. 三界愛故三界

心生. 由是妄心. 變作虛境. 以之故言從心化

生. 次明始覺. 心若無妄者. 依理觀行妄心不

生故. 卽無別境者. 妄作境界隨心滅故. 上來

四門合爲第一廣實際義

經曰大力菩薩言心若在淨諸境不生此心淨

時應無三界佛言如是菩薩心不生境境不生

心何以故所見諸境唯所見心心不幻化卽無

所見  論曰此下第二廣趣入義. 於中有四.

一者總明趣入. 二者別顯趣入. 三者入之離

過. 四者入之離邊. 初中有二. 先問後答. 問中

言此心淨時應無三界者. 初地已上證見本

淨故. 隨所應得三界滅無. 三界事相者. 或於

初地或第八地而得滅無. 三界自性者. 等覺

位中而得滅無. 三界習氣至妙覺位方得滅

無. 此義具如二障章說. 答中總許故言如是.

三界滅無時心境不相生. 所以然者. 唯心妄

見變作境界. 心無妄時則不作境. 境界無故

不生心也

經名: 一七三○

經名: 金剛三昧經論卷中

頁數: 九八五

上              欄

經曰菩薩內無衆生三性空寂則無己衆亦無

他衆乃至二入亦不生心得如是利卽無三界

論曰此下第二別明趣入. 於中有二. 一者

總標擧數. 二者問答別顯. 此是初文. 內無衆

生者. 謂十住位得內人空故. 三性空寂者. 十

行位中得內法空故. 則無己衆亦無他衆者.

十□向位得平等空遍遣自他人法衆故. 所

言衆者. 衆生名衆. 五陰之法亦名五衆故. 是

相似空未得眞證. 乃至二入者. 通擧地前地

上入數

經曰大力菩薩言云何二入不生於心心本不

生云何有入佛言二入者一謂理入二謂行入

理入者深信衆生不異眞性不一不共但以客

塵之所□障不去不來凝住覺觀諦觀佛性不

有不無無己無他凡聖不二金剛心地堅住不

移寂靜無爲無有分別是名理入  論曰此下

問答別顯. 問中有二. 先問後難. 答中亦二. 先

答後通. 答中有三. 牒數列名次第辨相. 此中

理入者. 順理信解未得證行故名理入. 位在

地前. 行入者. 證理修行入無生行故名行入.

位在地上. 理入文中有其四句. 深信已下乃

至□障. 是十信入. 不一者. 謂衆生相不異眞

性而非一故. 不共者. 非亦一亦異故. 第二句

言不去不來凝住覺觀者. 是十住入. 悟衆生

空故不來去. 於人空門靜住其心覺察佛性

無去來故. 第三句言諦觀佛性不有不無者.

是十行入. 已得法空依法空門諦觀佛性. 不

有法相不無空性故. 第四句言無己無他凡

聖不二等者. 是明十□向位. 理入已得自他

中              欄

平等空故心如金剛堅住不退. 梵網經中名

十金剛. 仁王經中名十堅心. 是十□向之異

名也

經曰行入者心不傾倚影無流易於所有處靜

念無心風鼓不動猶如大地捐離心我救度衆

生無生無相不取不捨  論曰是明地上證入

之行. 心不傾倚者. 如理智心不攀緣故. 攀緣

之心不生起故. 影無流易者. 如理之境離三

際故. 流變境像不復現故. 所有一切世間福

樂乃至菩提大涅槃果. 於是一切皆無願心.

通達平等無此彼故. 故非境界風所鼓動. 是

明自利行入. 捐離己下令他入行. 以證二空

離入法相故. 能普遍救度一切. 雖心無生亦

無境相. 而不取其寂滅之性□不捨於一切

衆生. 以之故言不取不捨. 如是二行名爲行

入

經曰菩薩心無出入無出入心入不入故故名

爲入  論曰此是第二通彼所難. 證理之心

遠離生滅無始無終故心無出入. 無出入已

亦無昔日出入之心故無出入心. 去昔有出

入心. 入此不出入心故言入不入故故名爲

入. 如是前難得善通也

經曰菩薩如是入法法相不空不空之法空不

虛棄何以故不無之法具足功德非心非影法

爾淸淨  論曰此下第三能入離過. 於中有

二. 略明廣釋. 此卽略明. 如是入法者. 謂入實

際無出入法. 是不無法能所平等離諸過患

具諸功德. 非心非影者. 心境平等離能所故.

法爾淸淨者. 無始無終離諸相故

下              欄

經曰大力菩薩言云何非心非影法爾淸淨佛

言空如之法非心識法非心使所有法非空相

法非色相法非心不相應法非心無爲相應法

非所現影非所顯示非自性非差別非名非相

義何以故如故非如之法亦無無如無有無如

非無如有何以故根理之法非理非根離諸諍

論不見其相菩薩如是淨法非生之所生生非

滅之所滅滅  論曰此下第一廣釋離過. 先

問次答三領四述. 答中有二. 先釋非心非影

之句. 後釋法爾淸淨之句. 初中亦二. 先明入

法離諸心影. 後明心影無非如理. 初中言空

如之法者. 入實際時遠離諸相曰空. 能所平

等曰如. 如是入法離諸心影. 心影差別略有

六雙. 一者心及心所爲雙. 二者虛空與色爲

雙. 三者不相應行及諸無爲爲雙. 四者影像

及與本質爲雙. 五者自性差別爲雙. 六者名

言及與相義爲雙. 此六雙中初之一雙能緣

心類. 後五雙者所緣影類. 離此六雙故非心

影. 如其次第有六雙句. 非心識法者. 以離八

識心故. 非心使所有法者. 以離六位心所有

法故. 非空相法者. 離無色相虛空法故. 非色

相法者. 離顯形表三種色故. 非心不相應法

者. 離二十四不相應行故. 非心無爲相應法

者. 離餘七種無爲法故. 依心所顯故名心無

爲. 三種無爲之相相應法故名相應法. 亦離

三種眞如法者. 入證門中無三別故. 非所現

影者. 離方便觀之所顯現本法同分之影像

故. 非所顯示者. 亦離影像之所顯示本質之

法骨鎖等故. 非自性者. 離色心等之自性故.

經名: 一七三○

經名: 金剛三昧經論卷中

頁數: 九八六

上              欄

非差別者. 離無常等差別相故. 非名者. 離名

句文能詮相故. 非相義者. 離名所詮相當名

之義故. 何故離此六雙相者. 能所平等無差

別故故言如故. 非如之法已下第二明心影

法無不如理. 非如法者. 謂前所非六雙法相.

亦無無如者. 如理遍通故. 無有無如者. 無一

有相之法而無如理者故. 非無如有者. 設有

無如之法可得爲有. 旣非非如之法不得爲

有故. 何以故下釋非有義. 根者. 樹根喩於種

子. 理者. 木理喩於現法. 如前菴羅果喩中說.

離諸諍論不見其相者. 覺慧心之無所得故.

上來二分廣非心影. 如是淨法已下次廣法

爾淸淨. 非生之所生生者. 離生相故體非生

故下句亦爾. 離滅相故體非滅故. 如是淨法

離有爲相無生無滅無始無終. 由是義故法

爾淸淨也

經曰大力菩薩言不可思議如是法相不合成

不獨成不羈不伴不聚散不生滅亦無來相及

以去相不可思議  論曰此是第三領解. 不

合成者. 非心非心所. 心與心所別體相應故.

不獨成者. 非自性非差別. 是二義別無二體

故. 不羈者. 非名非義故. 名義互爲客故. 不伴

者. 非影質故. 影質相類而爲伴故. 不聚散者.

非空非色故. 聚集爲色聚壞爲空故. 不生滅

者非不相應非無爲故. 不相應行是生起故.

諸無爲法滅所顯故. 此領前說離六雙義. 亦

無來相者. 非生之所生生故. 及以去相者. 非

滅之所滅滅故. 是領後說法爾淸淨. 初言不

可思議者. 非如之如離心言故. 後言不可思

中              欄

議者. 離心之心亦離二故

經曰佛言如是不可思議不思議心心亦如是

何以故如不思心心本如故  論曰此是第四

述成. 如其次第述彼二種不思議句. 所言心

者. 謂入證心. 無心之心入於不入故不思議.

如不異心者. 釋前不思議. 心本如故者. 釋後

不思議也

經曰衆生佛性不一不異衆生之性本無生滅

生滅之性性本涅槃性相本如如無動故  論

曰此下第四所入離邊. 於中有二. 先明佛性

離一異邊. 後顯如如離有無邊. 初中有二. 略

明廣顯. 此卽略明. 此中亦二. 先離一異. 後釋

離異. 離一異者. 謂衆生與佛性不一亦. 不異

故. 言佛性者. 眞如佛性. 如涅槃經言. 佛性者

名第一義空故. 若一若異皆有過故. 衆生之

性本無生滅者. 此下釋離異義. 不一之義易

可見故. 此句明人不異佛性. 生滅之性性本

涅槃者. 是明生死不異涅槃故. 性相本如如

無動故者. 衆生人性生滅法相本來是如故

不異也

經曰一切法相從緣無起起相性如如無所動

因緣性相相本空無緣緣空空無有緣起一切

緣法惑心妄見現本不生緣本無故心如法理

自體空無如彼空王本無住處凡夫之心妄分

別見  論曰此下第二廣顯. 此中唯廣離異

邊義. 一切法相從緣所生. 一切果法從緣有

故卽無生起. 起相性如如無所動也. 下明能

起諸緣亦空. 因[&FFFF]#性相相本空無者. 種子因

緣無所有故. 緣緣空空無有緣起者. 所緣緣

下              欄

法非一衆多[&FFFF]#不皆空故曰空空. 是故無緣

之能起也. 一切緣法惑心妄見者. 謂增上緣

等無間緣唯心妄見故亦空也. 現本不生緣

本無故者. 結成二空. 緣所現果本來不生. 能

起諸緣本來無故. 心如法理自體空無者. 前

說因果是所取法. 所取法無故能取心亦空.

如說所取法空道理. 能取心體亦如是故. 上

來法說. 下引譬喩. 言空王者空有二. 一者空

界謂明暗色. 二者空王謂虛空法爲一切色

之所依故. 如王爲諸民之所依故說虛空名

爲空王如是空王本無住處. 而凡夫心妄計

分別. 此處虛空彼處虛空唯是妄見. 無此無

彼. 因果諸法當知亦爾. 妄心所取無因無果.

是約遍計所執因果. 而作是喩妄見處故

經曰如如之相本不有無有無之相見唯心識

菩薩如心之性不無自體自體不有不有不無

菩薩無不無相非言說地何以故眞如之法虛

曠無相非二所及  論曰此是第二明如如法

離有無邊. 於中有四. 初句正明如如離邊. 次

句反擧有邊是妄. 三者引心離邊爲例. 四者

還明如如離言. 第三中言如心之性者. 猶如

一心之體性也. 不無自體者. 謂離無自體邊

如[&FFFF]#角故. 自體不有者. 謂離有自體邊如牛

角故. 非謂他相無故不有故言自體不有而

已. 不有不無者. 不有卽是不無. 不無卽是不

有. 由是義故更合明也. 如一心法不有不無.

如如之理亦同是說. 是故句首曰如心也. 無

不無相非言說地已下第四還明如如離言道

理. 無不無相者. 明初句中本不有無. 非諸言

經名: 一七三○

經名: 金剛三昧經論卷中

頁數: 九八七

上              欄

談安足處故. 非二所及者. 非尋伺二之所行

故. 尋伺二法是語言足. 非此二所行故非言

說之地也

經曰虛空境界內外不測六行之士乃能知之

論曰此下大分第三入之階位. 於中有四.

一明所入甚深. 二擧能入位行. 三者別顯階

位. 四者□明入心. 初中言虛空境界者. 謂如

如之法虛曠無相故名虛空. 內外不測者. 謂

內道中二十八二聖及外道中九十五種. 此等

凡聖不能測量也. 第二中言六行之士乃能

知之者. 是擧菩薩二入階位也

經曰大力菩薩言云何六行願爲說之佛言一

者十信行二者十住行三者十行行四者十□

向行五者十地行六者等覺行如是行者乃能

知之  論曰此是第三別顯階位. 唯顯行位

除其果位. 所以不取妙覺之地. 此六行中前

四位是理入階降. 後二位者行入差別. 於中

略義在本業經. 廣分別義出華嚴敎

經曰大力菩薩言實際覺利無有出入何等法

心得入實際佛言實際之法法無有際無際之

心則入實際  論曰此是第四□明入心. 問

中言實際覺利無有出入者. 擧後二位得二

利行與理相稱無出入義. 何等法心得入實

際者. 正問於中能入心法. 答中言實際之法

法無有際者. 擧所入法. 法爾無際縱無前後

際無始無終故離三世時故. 橫無此彼際無

中無邊故離六方所故. 甚深無際無邊不離

故. 廣大無際無所不遍故. 具此四義故言無

際. 能入之心亦具四義. 故於實際無所不入.

中              欄

當知實際離能所邊. 心亦如是離能所際. 卽

無其入乃能得入. 是謂不可思議義也

經曰大力菩薩言無際心智其智無涯無涯之

心心得自在自在之智得入實際如彼凡夫軟

心衆生其心多喘以何法御令得堅心得入實

際  論曰此下大分第四入之方便. 入方便

者. 位在地前四位. 理入門內方便觀也. 於中

有二. 先明能入方便. 後顯方便勝利. 初中亦

二. 先略後廣. 略中先問. 問中亦二. 一領於

前. 二問於後. 領中言無際者. 心體無際故. 無

涯者. 智用無涯故

經曰佛言菩薩彼心喘者以內外使隨使流注

滴瀝成海天風鼓浪大龍驚駭驚駭之心故令

多喘菩薩令彼衆生存三守一入如來禪以禪

定故心則無喘  論曰答中有二. 先出所治

障相. 後示能治方便. 初中言心喘者. 驚心不

安其出入息急速曰喘. 以喩六識掉動不停.

內外使者. 末那四使內緣自我故. 意識六使

外緣諸境故. 隨使流注者. 謂忍恨等小隨煩

惱. 其比掉等大隨煩惱. 及無□愧中隨煩惱

隨使等流集注現識故. 滴瀝成海者. 本使隨

惑一切現行皆熏本識積集深廣故. 天風鼓

浪者. 業力所感六塵境界任運現行故名天

風. 鼓隨眠海起七識浪故曰鼓浪. 大龍驚駭

者. 無明住地其力最大住在本識隨眠海底

故名大龍. 如是無明違反寂靜常能增長[&FFFF]#

動之心故曰驚駭. 由是諸緣令心多喘. 此是

令知所治障相. 自下示其能治方便. 存三者.

能遮天風方便. 守一者. 能伏大龍方便. 入如

下              欄

來禪者. 正治多喘之方便也

經曰大力菩薩言何謂存三守一入如來禪佛

言存三者存三解脫守一者守一心如入如來

禪者理觀心如入如是地卽入實際  論曰此

下第二廣顯方便. 有三問答. 此初番中擧數

總標. 守一心如者. 一心法中有二種門. 今先

守其心眞如門. 爲伏無明大龍勢故. 無明正

迷一心如故. 此中守者. 入時靜守一如之境.

出時不失一味之心. 故言守一. 如本業經十

行中言. 十爲自在轉大法輪故. 所謂菩薩三

寶. 菩薩爾時於第一中道智爲覺寶. 一切法

無生動與則爲法寶. 常行六道與六道衆生

和合. 名僧寶. 轉一切衆生流入佛海故. 案云.

三時不失中道一味卽是此觀守一之用. 此

觀在於十行位也. 餘門後顯此中不論

經曰大力菩薩言三解脫法是何等事理觀三

昧從何法入佛言三解脫者虛空解脫金剛解

脫般若解脫理觀心者心如理淨無可不心大

力菩薩言云何存用云何觀之佛言心事不二

是名存用內行外行出入不二不住一相心無

得失一不一地淨心流入是名觀之  論曰此

二問答別顯觀行. 初答中言三解脫者. 則是

三慧攝八解脫故名解脫. 如本業經十住中

言. 六爲諸佛所護. 所謂八解脫觀. 聞慧得內

假外假二相不可得故一解脫. 思慧內五陰

法外一切法不可得故二解脫. 修慧六觀具

足色界五陰空三解脫. 四空五陰及滅定觀

皆不可得故. 五解脫如相故. 案云. 八解脫觀

略有二門. 若就事相唯修慧觀. 是共二乘. 如

經名: 一七三○

經名: 金剛三昧經論卷中

頁數: 九八八

上              欄

餘處說. 若就三慧觀人法空. 是大乘觀. 如此

文說. 初解脫者. 內有色相外觀色等. 謂內存

色等. 五陰法相觀內我空. 外存色等觀衆生

空. 是空易入聞慧所的. 故言聞慧得內假外

假二相不可得故. 不遣色等以觀空故. 有似

虛空不遣色相故. 說是爲虛空解脫. 第二解

脫者. 內無色相外觀色等. 內遣色等五陰法

相. 外觀一切山河等空. 欲界諸法無所不空.

是空難解思慧所觀. 故言思慧內五陰法外

一切法不可得故. 推心析破內外諸法. 如似

金剛破諸色法. 是故名爲金剛解脫. 後六解

脫皆是修慧. 觀上二界一切法空故言修慧.

六觀皆是修慧依定所發. 是故總名般若解

脫. 於中六種差別相者. 第三名淨解脫. 身作

證色界五陰光潔寂靜觀悉空故名淨解脫. 自

內所證名身作證故. 言具足色界五陰空三

解脫. 第四名空處解脫. 觀空處五陰空故. 乃

至非想解脫亦爾. 觀滅定法亦不可得. 故名

滅盡解脫. 皆從所遣以立其名. 故言四空五

陰及滅定觀皆不可得故. 五解脫如相故. 如

是三慧觀人法空. 伏離二執現行二縛故名

解脫. 旣遣內外一切假法能遮諸境天風吹

鼓也. 理觀中言心如理淨無可不心者. 順理

無相心無分別故. 後答中言心事不二是名

存用者. 是名存三之用勝能. 若人未得存三

之用. 靜心觀空涉事失念. 取我我所著違順

境. 天風所動心事各異. 若能熟修三解脫者.

出觀涉事觀勢猶存不取我他之相. 不著好

惡之境. 由是不爲天風所鼓. 入出同忘心事

中              欄

不二. 如是乃名存三之用也. 是觀1始修在十

信位. 存用得成在十住位. 如本業經十住位

中立此觀故. 內行已下答第二問以明觀相.

內行者. 入觀寂照行. 外行者. 出觀化物行. 若

出若入不失中道故言不二. 如本業經十向

中言. 十以自在慧化一切衆生. 所謂中道第

一義諦. 般若處中而觀. 達一切法而無二. 其

慧轉轉入聖地故名相似第一義諦觀. 而非

眞中道第一義諦觀. 乃至廣說故. 不住一相

者. 二諦觀故. 心無得失者. 平等觀故. 依此二

種方便觀故. 進入初地法流水中. 故言一不

一地淨心流入. 如彼經. 言三觀者. 從假入空

名二諦觀. 從空入假名平等觀. 是二觀方便

道. 因是二空觀得入中道第一義諦觀. 雙照

二諦心心寂滅進入初地法流水中. 乃至廣

說. 案云. 此中二諦觀者. 遣俗觀眞故. 卽是

正體智之方便. 平等觀者. 融眞觀俗. 卽是後

得智之方便. 觀俗如幻不取得失無適無[&FFFF]#

故名平等. 言一不一地者. 初地之異名. 所以

然者. 初地卽是十地. 一時頓入十重法界故.

十地卽是初地. 直以遍滿爲初門入故. 良由

十地卽初地故名一. 初地卽十地故不一. 是

故名爲一不一地. 依二方便以淨其心. 由是

流入一不一地. 以之故言淨心流入. 此中唯

廣初後二觀. 中間一觀准可知故

經曰菩薩如是之人不在二相雖不出家不住

在家故雖無法服不具持波羅提木叉戒不入

布薩能以自心無爲自恣而獲聖果不住二乘

入菩薩道後當滿地成佛菩提  論曰此下大

下              欄

分第二方便勝利. 於中有四. 一者得果勝利.

二者得供勝利. 三者無患勝利. 四者無住勝

利. 此卽第一得果勝利. 初中亦有四種勝利.

一者離邊勝利. 不墮道俗二邊相故. 如經如

是之人不在二相. 雖不出家不住在家故. 二

者自在勝利. 不爲敎門戒律所制. 能以自心

決判道理. 蕭然無爲而無不爲故. 如經雖無

法服乃至而獲聖果故. 三者入道勝利. 如經

不住二乘入菩薩道故. 四者得果勝利. 如經

後當滿地成佛菩提故

經曰大力菩薩言不可思議如是之人非出家

非不出家何以故入涅槃宅著如來衣坐菩提

座如是之人乃至沙門宜應敬養佛言如是何

以故入涅槃宅心起三界著如來衣入法空處

坐菩提座登正覺一地如是之人心超二我何

肉沙門而不敬養  論曰此下第二得供勝

利. 得三勝德堪作福田. 一切道俗所應供故

就文有三. 先明菩薩福田. 次顯二乘不見. 後

顯菩薩能見. 初中卽現三種福田. 入涅槃宅

心起三界者. 是三解脫存三之用. 三界空寂

名涅槃宅. 安心栖託之淨處故. 三解脫觀入

三界空而不取證. 還起俗心普化三界故言

心起三界. 起三界心而不染著卽是存用. 著

如來衣入法空處卽是守一心如之觀. 謂涉

三界普化之時. 者忍辱衣而不疲倦. 還入法

空守一心如. 如法華經言. 柔和忍辱衣故. 坐

菩提座登正覺一地者. 是如來禪理觀之心.

謂坐法空. 進修方便得登初地正覺眞觀. 如

法華經言. 諸法空爲座故. 如是三位皆觀二

經名: 一七三○

經名: 金剛三昧經論卷中

頁數: 九八九

上              欄

空. 人我法我二執伏滅故言心超二我. 超二

我故斷德具足. 修三觀故智德亦備. 故能堪

作道俗福田也

經曰大力菩薩言如彼一地及與空海二乘之

人爲不見也佛言如是彼二乘人味著三昧得

三昧身於彼空海一地如得酒病□醉不醒乃

至數劫猶不得覺酒消始悟方修是行後得佛

身  論曰此下第二二乘不見. 於中有二. 先

問後答. 問中言一地者. 謂所登地. 十地卽初

地名爲 一地. 空海者. 謂前三觀所入之空. 甚

深廣大故名爲海. 答中言如是者. 許不見也.

下釋二乘不見所由. 味著三昧者. 樂著靜定

而趣寂故. 得三昧身者. 如所樂趣入滅心定.

因入涅槃陸身滅智. 智心滅處滅定體生遮

心心法. 如是名爲得三昧身故. 樂寂熏習在

本識中. 因是不悟空海一地. 如得酒病□醉

不醒乃至數劫猶不覺者. 須陀洹人八萬劫

住. 乃至羅漢二萬劫住. □支佛者十千劫住.

住於涅槃而不覺悟. 今總相說乃至數劫. 酒

消始悟方修是行者. 隨其樂著熏習厚薄. 著

氣消息得還起心. 起心之時□心入大. 方修

如前三種觀行. 如楞伽經頌曰. 譬如□醉人.

酒消然後悟. 得佛無上體. 是我眞法身. 乃至

廣說

經曰如彼人者從捨闡提卽入六行於行地所

一念淨心決定明白金剛智力阿□跋致度脫

衆生慈悲無盡  論曰是明菩薩種性之人.

從捨闡提不信之障. 卽入六行之初十信. 於

修行地之所卽發一念淨心. 卽是十住之初

中              欄

發心. 決定明白者. 謂十行位衆行明淨故. 金

剛智力者. 謂十□向堅固智力故. 阿□跋致

者. 謂初地已上眞證無退故. 度脫衆生慈悲

無盡者. 卽於前位利他行故. 爲別二乘不能

行故

經曰大力菩薩言如是之人應不持戒於彼沙

門應不敬仰佛言爲說戒者不善慢故海波浪

故如彼心地八識海□九識流淨風不能動波

浪不起戒性等空持者迷倒如彼之人七六不

生諸集滅定不離三佛而發菩提三無相中順

心玄入深敬三寶不失威儀於彼沙門不無恭

敬菩薩彼仁者不住世間動不動五報入三空聚

滅三有心 論曰此是第三離患勝利. 謂離凡

夫因果患故. 於中先問應不持戒者. 如前說

言不具持波羅提木叉戒故. 於彼沙門應不

敬仰者. 旣不持戒故不須敬持戒者故. 答中

有二. 先許前問. 次奪後問. 初中言爲說戒者

者. 所爲說戒之人卽是諸聲聞也. 恃自持戒

□諸破戒. 故言不善慢故. 是人未得諸法空

故. 隨眠海中七識浪轉. 故言海波浪故. 是擧

持戒之人過失. 如彼心地者. 謂菩薩心證諸

法空入大地故. 第八識內二執隨眠分別起

者皆已滅盡. 故言八識海□. □者澄也. 無分

別智證入本覺地地增長離諸雜染. 故言九

識流淨. 本覺正是第九識故心無分別非境

所動. 故風不能動. 不能動故染七不生. 故言

波浪不起. 是人旣證一切法空. 七支戒性達

皆空寂. 故言戒性等空. 而聲聞人不達法空.

執有戒性恃自能持. 故言持者迷倒. 是答初

下              欄

問明不持戒而非過失. 如彼已下次答後問

以明無慢. 七六不生者. 末那四惑不現行故

見惑種子已斷滅故. 諸集滅定者. 諸生起識

心心所集皆滅盡已入理定故. 不離三佛而

發菩提者. 明發心來普敬心生. 如來藏佛是

諸衆生依彼發心不輕慢故. 三無相中順心

玄入者. 得行入時拔無明根. 如前所說三解

脫中順一心法而深入故. 由是義故深敬三

寶. 謂形像佛. 紙素等法四種僧等無所不敬.

故於沙門不無恭敬. 以依三佛而發心故拔

□慢根無明種故. 上來明其離諸因患. 自下

顯其離諸果患. 不住世間動不動法者. 欲界

人天富樂之果名爲動法. 散善果故. 色無色

界寂靜之果名不動法. 定善果故. 於彼不著

故曰不住. 入三空聚者. 如前所說. 展轉增入

故名爲聚. 非直不著亦令不生. 以之故言滅

三有心

經曰大力菩薩言彼仁者於果滿足德佛如來

藏佛形像佛如是佛所而發菩提心入三聚戒

不住其相滅三有心不居寂地不捨可衆入不

調地不可思議  論曰此是第四無住勝利.

於中有二. 先領上說. 後顯無住. 領中二句先

領不離三佛之句. 果滿足德佛者. 始覺究竟

萬德圓滿故. 如來藏佛者. 一切衆生本來本

覺故. 形像佛者. 金銅泥木能表尊像故. 因果

理事無所遺故. 入三聚戒不住其相者. 是領

前戒性等空之句. 入戒四緣. 不著戒相故. 三

聚四緣後品當說. 自下正顯無住勝利. 雖復

入三空聚. 滅三有心而不住寂地. 普涉六度

經名: 一七三○

經名: 金剛三昧經論卷下

頁數: 九九○

上              欄

多喘衆生所居之處名不調地. 由所留惑依

不繫業於彼受生故名爲入. 言留惑者. 謂不

速盡. 如小乘人於三無數大劫時中漸次而

斷. 得菩提時方滅盡故. 不謂金剛已還一向

不斷故名爲留

經曰爾時舍利弗. 從座而起前. 說偈言具足

般若海不住涅槃城如彼妙蓮華高原非所出

諸佛無量劫不捨諸煩惱度世然後得如泥華

所出如彼六行地菩薩之所修如彼三空聚菩

提之直道  論曰此下第三身子領解爲令小

衆發大心故. 於中有二. 一者領解. 二者述成.

初中亦二. 在前三頌頌前所說. 其後二頌陳

自發心. 初中有三. 一前二頌頌無住道. 次有

二句頌六行位. 後之二句頌三空聚. 初中言

具足般若海者. 謂三解脫具三慧故. 不住涅

槃城者. 滅三有心不居寂地故. 高原非所出

者. 如彼二乘離煩惱泥. 八萬劫等不發心故.

不捨諸煩惱者. 不如二乘二二生中速斷盡

故. 如泥華所出者. 由所留惑入不調地. 於中

具修菩薩行故. 因是能證菩提果故云行三

聚. 在文可知

經曰我今住不住如佛之所說來所還復來具

足然後出復令諸衆生如我一無二前來後來

者悉令登正覺  論曰此是第二陳自發心.

於中有二. 初之二句陳今發心之位. 後一頌

半表其後修之行. 我今住不住者. 今聞佛說

已發大心卽住不住寂地之心故. 來所還復

來者. 無始流轉之來之處我先所離. 今還復

來來入三界度衆生故. 邊際定力延所受身

中              欄

隨其所宜而示現故. 具足然後出者. 具足菩

薩一切行後出離此身得佛身故. 言前來者.

過去善根已成熟者也. 言後來者. 於未來世

方成熟者也. 窮未來際不休息故

經曰爾時佛告舍利弗言不可思議汝當於後

成菩薩道無量衆生超生死海  論曰第二述

成. 印其所說

經曰爾時大衆皆悟菩提諸小衆等入五空海

論曰此是大分第四時衆得益. 言大衆者.

是大乘衆. 悟菩提者. 悟入一地菩提心故. 諸

小衆者. 謂聲聞衆. 得入三種眞如門故

金剛三昧經論卷中

金剛三昧經論卷下

新羅國沙門元曉述

眞性空1品  論曰眞如之法具諸功德. 與諸

行德而作本性. 故言眞性. 如是眞性絶諸名

相. 以之故言眞性空也. 又此眞性離相離性.

離相者離妄相. 離性者離眞性. 離妄相故妄

相空也. 離眞性故眞性亦空. 以之故言眞性

空也. 今此品中顯是二義. 故依是義立品名

也

經曰爾時舍利弗而白佛言尊者修菩薩道無

有名相三戒無儀云何攝受爲衆生說願佛慈

悲爲我宣說 論曰別明觀行有六分中第四

遣虛入實分竟. 此下第五明諸聖行出眞性

空. 就此品中大分有二. 一爲利根者多文廣

下              欄

說. 二爲鈍根者少文略攝. 前廣說中卽有六

分. 一者明三聚戒從眞性成. 二者明道品行

從眞性立. 三者明如來敎當如理說. 四者明

菩薩位從本利出. 五者明大般若絶諸因緣.

六者明大禪定超諸名數. 初三戒中文有五

分. 一問二答三請四說五者領解. 此卽初問.

言修菩薩道無名相者. 通擧諸行. 三戒無儀

者. 別牒戒行. 如前品言. 入三聚戒不住其相.

是卽三戒無相無儀. 云何自攝受及爲他說

耶. 此舍利弗旣始入大. 初發修行以戒爲本.

故問三學之中初行. 又此身子從身而生. 今

此品中說諸行法從法身生. 故寄身子而發

問也

經曰佛言善男子汝今諦聽爲汝宣說善男子

善不善法從心化生一切境界意言分別制之

一處衆緣斷滅何以故善男子一本不起三用

無施住於如理六道門杜四緣如順三戒具足

論曰此是第二略答. 於中有二. 先答通問.

善不善法從心化生者. 三業因行皆是心作

故. 一切境界意言分別者. 六道果境無非意

變故. 由心亂動不能制故. 變作因果流轉苦

海. 是故欲度苦海. 修菩薩道制心一如衆緣

斷滅. 所以菩薩修無名相. 何以故下次答別

問. 雖復總說未聞別行. 所以更問何以故也.

一本不起者. 三戒之本是一本覺本來寂靜故

曰不起. 三用無施者. 旣依本覺成三戒用. 用

離威儀施作相故. 無施作故. 順住一本故. 言

住於如理. 旣住如理消除有因故言六道門

杜. 於一如理具四緣力. 能順一如卽具三戒.